**Samsø Festival Rider 2024**

Denne rider er en integreret del af kontrakten indgået mellem Artisten og Samsø Festival.

Informationen i denne rider fremlægges for at sikre en så vellykket afvikling på dagen som muligt – for alle parter.

Nedenstående informationer for artistens optrædende findes på festivalens hjemmeside på følgende link:

<http://www.samfest.dk/musik/info-til-musikere-og-optraedende.aspx>

Kontakt Info

Tekniske Specifikationer

Get-In tider

Running Orders

Check In

Gæster

Kørsel og Parkeringsinfo

Forplejning

Afregning

I bedes derfor finde de relevante informationer til artistens dagsplan og koncertafvikling her. Vi besvarer ikke individuelle henvendelser vedrørende de generelle forhold, som allerede ligger frit tilgængeligt på ovenstående link.

**Kontraktinfo**

Arrangør navn (personen der underskriver): Kirsten Vadmand

Arrangør firma: Samsø Festival Forening

Arrangør CVR:17877984

Arrangør e-mail:  [info@samfest.dk](mailto:info@samfest.dk)

**Standard Information.**

Festivalpladsens adresse: Strandskoven 7C, 8305 Samsø.

GPS:  N 55' 49.940 E 010' 38.099.

Publikumskapacitet Store Scene: 5.500

Publikumskapacitet Rullen: 1.000

Musiker kontakt på dagen: Kirsten Vadmand 20 28 52 60 [musik@samfest.dk](mailto:musik@samfest.dk)

Produktion & Teknisk kontakt på dagen: Ashley Cooke 31 77 24 01 [ashley.audio@gmail.com](mailto:ashley.audio@gmail.com)

Teknisk leverandør: Nordic Rentals 70 26 52 22

Tekniske specifikationer: <http://www.samfest.dk/musik/info-til-musikere-og-optraedende.aspx>

**Parkering i backstage-området**

Festivalen har yderst begrænset plads i backstage-området. Derfor er personbiler, minibusser og lign. begrænset til 1 stk. pr. orkester. Øvrige køretøjer henvises til vores artist parkering, som findes umiddelbart inden festivalpladsen, 300m fra indgangen til backstage ved Store Scene. Det er dog fortsat muligt at tilgå backstage med køretøjer med henblik på drop-off/pick-up af artister og tilhørende personale. Der behøves ingen Køretilladelse til dette.

Vi sender de relevante P-tilladelser til artisten ca. 14 dage før festivalen finder sted.

**Scene, rig, lyd og lys.**

Ifm. artistens medbragte lys/video/rig produktioner, skal festivalens PM senest 30 dage inden optræden have modtaget et rig plot, som skal endeligt godkendes af festivalens sceneleverandør. Eventuelle ekstra flyvepunkter/motorkraner samt spreaders, bestilles af artisten og afregnes direkte med festivalens sceneleverandør, med mindre disse udgifter har været en del af kontraktforhandlingen mellem artistens bookingbureau og festivalarrangøren. Der kan forekomme restriktioner vedrørende hvor stor en del af f.eks. skærmproduktioner der kan ophænges inden sceneskift. Dette koordineres mellem festivalens PM, sceneleverandøren og artistens PM.

Grundet festivalpladsens begrænsede størrelse, gør vi opmærksom på at det ikke er muligt at udbygge scenen i nogen retning, heller ikke ud mod tilskuerområdet i form af catwalks el. lign.

Særligt for Rullen Scene, gøres der opmærksom på at det ikke er muligt for produktioner fastmonteret på rullepodier, at køre direkte fra lastbilens læsserampe og ind på scenen, grundet teltdugens lave sidehøjde. Frihøjden på bagbroen er 2 meter, og 3,5 meter ved frontbroen.

DJ udstyr i form af afspillere, turntables, mixere, X-stativer m.v. betragtes som instrumenter, og skal medbringes af artisten.

**Lydniveau.**

Festivalens maksimale lydniveau er 103dBA (Leq) målt ved miksertårnet over 15 minutter. Det er til enhver tid festivalens vagthavende FOH lydtekniker der er ansvarlig for at det maksimale lydniveau ikke overskrides.

**Get-in & Stagehands.**

Get-In tid er maksimum 4 timer før sceneskiftet. Vi stiller med 8 stagehands på Store Scene til aflæsning og pålæsning af lastbiler, opstilling af grej, sceneskift og evt. transport af udstyr til FOH, og 4 stagehands på Rullen. Stagehands står til rådighed ved den aftalte Get-in tid. Ønsker artisten flere stagehands, sker det udelukkende for artistens egen regning.

**Følgespots.**

Festivalen stiller 2 stk. 2500W følgespots med operatører til rådighed. Hvis der ønskes flere følgespots udover disse, sker det udelukkende for artistens egen regning. Ansvar for anskaffelse af ekstra operatører ligger også hos artisten.

**Strøm.**

Ud over strømforsyning til festivalens faste scene, lyd og lysudstyr samt artisternes egen baggear, stiller festivalen følgende til rådighed til de optrædende: 1 x 3 x 125A CEE + 2 x 3 x 63A CEE til medbragt lysudstyr placeret stage right, samt 1 x 3 x 32A til medbragt lydudstyr placeret stage left.

**Merchandise**

Vi stiller en bod til rådighed til salg af merchandise. Boden er i nærhed af scenen, overdækket, måler 3x3m, og har borde, lys og strøm. Af hensyn til de øvrige artister, der også sælger merchandise, er der kun adgang til boden 1 time før og 30 minutter efter jeres egen optræden.

Vi takker for jeres forståelse i forbindelse med ovenstående, og ser frem til endnu en fantastisk Samsø Festival sammen med jer.